Újtikos  Községi Önkormányzat

P o l g á r m e s t e r é t ő l

4096 Újtikos, Arany János u. 12

Tel/fax: 52/391-960

e-mail: ujtikos@freestart.hu
_________________________________________________

M E G H Í V Ó

Újtikos Község  

Önkormányzati Képviselő-testületeinek

2010. november 17-én (szerdán)  14  órai kezdettel,

 az újtikosi önkormányzat hivatalában  tartandó, 

nyilvános ülésére

Napirendi pontok:

1./
Az alpolgármester megválasztása



előterjesztő: Takács József polgármester



előterjesztés: szóbeli

2./
Előterjesztés a GÚT Általános Iskola, Óvoda és Bölcsőde pedagógiai programjának módosításáról
előterjesztő: Takács József polgármester

előterjesztés: írásos

3./
Előterjesztés a 2011. évi belső ellenőrzési tervről



előterjesztő:  Maginé Dr. Csirke Erzsébet körjegyző



előterjesztés: írásos

4./      Előterjesztés a Református Missziói Egyház kérelméről



előterjesztő: Takács József polgármester




előterjesztés: írásos


5./ Különfélék
Zárt ülés: 


Szociális kérelmek elbírálása
Újtikos 2010. november 10.
    







Takács József








 polgármester
Újtikos Község Polgármesterétől
4096 Újtikos, Arany János u. 12. Telefon: (52) 391-960; E-mail ujtikos@freestart.hu

Előterjesztés 

a Képviselő-testülethez

a GÚT Általános Iskola, Óvoda és Bölcsőde pedagógiai programjának  módosításáról
Tisztelt Képviselő-testület!
A GÚT Általános Iskola, Óvoda és Bölcsőde igazgatója, Molnár Lászlóné 2010 októberében nyújtotta be kérelmét a pedagógiai program módosítására. A kérelmet az előterjesztéshez mellékelem.

A három alapító önkormányzat a társulás megalakításakor az alapító okiratban úgy rendelkezett, hogy a pedagógiai program elfogadás, módosítása a székhely települési feladatokat ellátó Görbeháza Község Önkormányzata Képviselő-testülete hatáskörébe tartozik, előtte azonban ki kell kérnie a társult két önkormányzat képviselő-testületeinek véleményét. A módosítás csak akkor lép hatályba, ha a két társult önkormányzat egyetért a javasolt módosítással. 

A kérelemben javasolt módosítások szakmaiak, a társulás működését nem érintik.

Javaslom a Képviselő-testületnek, értsen egyet a GÚT Általános Iskola, Óvoda és Bölcsőde pedagógiai programjának módosításával.

Újtikos, 2010. november 8.









Takács József 









polgármester
Újtikos Községi Önkormányzat

 Képviselő-testületének 

…………./2010. (XI...) számú határozata

a GÚT Általános Iskola, Óvoda és Bölcsőde pedagógiai programjának  módosításáról
Újtikos Község Önkormányzata Képviselő-testülete a GÚT Általános Iskola, Óvoda és Bölcsőde pedagógiai programjának módosításra vonatkozó javaslatot megismerte, az abban foglaltakkal egyetért. 

Javasolja Görbeháza Község Önkormányzata Képviselő-testületének a javaslat szerinti  pedagógiai program módosítást.
Felkéri a polgármestert, hogy a határozatot küldje Görbeháza község polgármestere számára

Határidő: azonnal                                                             Felelős: Takács József polgármester
Újtikos-Tiszagyulaháza Körjegyzőjétől

4096 Újtikos, Arany J. u.12.sz.; Telefon;52/391-960; E-mail:ujtikos@freestartl.hu

Előterjesztés 

a Képviselő-testülethez

a 2011. évi belső ellenőrzési tervről

Tisztelt Képviselő-testület!

A helyi önkormányzatokról szóló 1990. évi LXV törvény 92.§ (5) bekezdése szerint a jegyző köteles gondoskodni a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. 

A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is. Önkormányzatunknak egyetlen felügyelt költségvetési intézménye van, a Körjegyzőség, így a javaslat tartalmazza a Körjegyzőségre vonatkozó belső ellenőrzést is.

Fenti önkormányzati törvényi szakasz (6) bekezdése a Képviselő-testület feladatává teszi, hogy a helyi önkormányzatra vonatkozó éves belső ellenőrzési tervet az előző év november 15-éig hagyja jóvá. 

A költségvetési szervek belső ellenőrzéséről szóló 193/2003. (XI. 26.) Korm. rendelet  szabályozza az ellenőrzés módját, a belső ellenőrök alkalmazásának feltételeit, és az ellenőrzések szükségességét.  

A mellékelt határozati javaslatban Önök elé terjesztem az önkormányzat 2011. évre vonatkozó belső ellenőrzési tervét. 

Önkormányzatunk továbbra is a kistérségen belül látja el a belső ellenőrzési feladatokat, az elfogadott ellenőrzési tervet részükre kell megküldenünk, hogy a saját tervükbe beilleszthessék. 

Kérem a Tisztelt Testületet, hogy fogadja el a 2011. évi belső ellenőrzési tervet.

Újtikos, 2010. november 4.


Maginé dr. Csirke Erzsébet


körjegyző

határozat- tervezet

Újtikos Községi Önkormányzat 

Képviselő-testületének 

………/2010.(……..) határozata

a 2011. évi belső ellenőrzési tervről

Újtikos Községi Önkormányzat Képviselő-testülete a helyi önkormányzatokról szóló 1990. évi LXV. törvény 92. § (6) bekezdése alapján az önkormányzat és intézménye 2011. évi belső ellenőrzési tervét az alábbi tartalommal hagyja jóvá: 

	Ellenőrzendő folyamatok és szervezeti egységek 
	Az ellenőrzésre vonatkozó stratégia (ellenőrzés célja, módszere, tárgya, terjedelme, ellenőrzött időszak) 
	Azonosított kockázati tényezők 
	Az ellenőrzés típusa 
	Az ellenőrzés ütemezése 
	Erő-forrás szükség-letek 

	Újtikos Községi 

Önkormányzatnak a 

szociális ellátásból nyújtott előlegei nyilvántartása, elszámolása
	Cél: az önkormányzat által a szociális törvény alapján az ellátásokból kiadott  előlegek igénylésének, engedélyezésének, nyilvántartásának, visszafizetésének elszámolásának szabályszerű biztosítása; 
Tárgy: 2010.évi  előleg kérelmek, pénztári bizonylatok

Időszak: 2010
	Előírások be nem tartásában rejlő kockázatok

feltárása
	Szabályszerűségi ellenőrzés
	2011. II félév
	1 helyszíni ellenőrzési nap + 2 irodai elemző nap

	Újtikos-Tiszagyulaháza Körjegyzőség


	Cél: 
A köztisztviselői cafeteria rendszer szabályozottsága, a kifizetések jogszerűsége, nyilvántartása

Tárgy: szabályzat és bizonylatok
Időszak: 2010 év

	Előírások be nem tartásában rejlő kockázatok


	Szabályszerűségi ellenőrzés


	2011.I félév


	2 óra helyszíni ellenőrzés + 8 óra irodai elemzés



	
	
	
	
	
	


Felkéri a polgármestert, hogy a belső ellenőrzési tervet küldje meg a Kistérségi Társulás Munkaszervezete  részére végrehajtásra.

Határidő: azonnal




Felelős: Takács József polgármester

Újtikos Község Polgármesterétől
4096 Újtikos, Arany János u. 12. Telefon: (52) 391-960; E-mail ujtikos@freestart.hu

Előterjesztés 

a Képviselő-testülethez

a Református Missziói Egyházközség kérelméről
Tisztelt Képviselő-testület!
A Református Missziói Egyházközség képviseletében Szabó Éva lelkész 2010. április végén írásos kérelmet nyújtott be az önkormányzathoz. Anyagi támogatást kért a református templom építésének munkálataihoz. Kérelmében a fűtési rendszer kiépítését jelölte meg a konkrét támogatandó célul.

Újtikos Község Önkormányzata Képviselő-testülete a kérelmet a soron következő rendes ülésén megtárgyalta. A képviselő-testület a támogatásról határozatot nem hozott, arról döntött, hogy az ősszel magalakuló új testület hozza meg a döntést a támogatásról.

Tisztelt Képviselő-testület!

Az önkormányzat eddig lehetőségeihez mérten minden évben adott támogatást a községben működő egyházaknak. A támogatás mértéke 40-50 eFt volt egyházanként és évenként. Az önkormányzat anyagi helyzete minden képviselő-előtt ismert.

Kérem a Képviselő-testületet, hozza meg határozatát a Református Missziói Egyházközség kérelméről

Újtikos, 2010. november 10.









Takács József 









polgármester
Újtikos Községi Önkormányzat

 Képviselő-testületének 

…………./2010. (XI...) számú határozata

a Református Missziói Egyházközség kérelméről
Újtikos Község Önkormányzata Képviselő-testülete a Református Missziói Egyházközség kérelmét megtárgyalta.

A változat

Az Egyházközség részére ………….Ft összegű támogatást nyújt a református templom építési munkálatainak befejezéséhez.

Felkéri a polgármestert, hogy a támogatás kifizetéséről gondoskodjon.

Határidő: 2010. december 15.


Felelős: Takács József polgármester

B változat

 A testület az Egyházközség részére jelenleg támogatást nem tud biztosítani.

Felkéri a polgármestert, hogy a testület határozatáról tájékoztassa az Egyházközséget.

Határidő: azonnal                                                             Felelős: Takács József polgármester

